| **Petras Gražulis** |
| --- |
|  |
| 2018 m. |
| Gimė | 1958 m. spalio 28 d. (65 metai)Mankūnai, Alytaus rajonas |
| Mirė | ,Nežinoma, |
| Palaidotas (-a) | Nežinoma, |
| Tėvas | Antanas Gražulis |
| Motina | Monika Gražulienė |
| Sutuoktinis (-ė) | Raminta Gražulienė(iki 2013 m.) |
| Vaikai | Martynas, Simonas, Marija, Gabrielė, Monika Marija |
|  |
| Veikla | Politikas |
| Organizacijos | Seimas (1996–2023) |
| Partija | 1989 m. Lietuvos krikščionys demokratai,2008 m. Tvarka ir teisingumas,2021 m. Lietuvos tautos ir teisingumo sąjunga |
|  |
| Alma mater | Kauno politechnikos institutas |

**Petras Gražulis** (g. 1958 m. spalio 28 d. Mankūnuose, Alytaus rajonas) – Lietuvos politikas, buvęs Seimo narys.

Biografija
----------

1975 m. baigė Miroslavo vidurinę mokyklą. Vėliau studijavo Kauno politechnikos institute.

Jaunystėje įsitraukė į pogrindinę veiklą, bendradarbiavo su Tikinčiųjų teisėms ginti komiteto nariais. 1988 m. atsisakęs tarnauti pakartotiniuose kariniuose mokymuose sovietinėje armijoje, areštuotas, kalėjo Lukiškėse, Pravieniškėse, vėliau Mordovijoje. 1989 m. prisijungė prie Žmogaus teisių gynimo Helsinkio komiteto. Platino pogrindžio leidinį „Lietuvos katalikų bažnyčios kronika".

1989 m. vasario 10 d. vienas iš Lietuvos krikščionių demokratų partijos (LKDP) atkūrimo iniciatorių, partijos savaitraščio „Apžvalga" iniciatorius. 1990–1994 m. LKDP Kauno skyriaus pirmininkas. 2001–2004 m. partijos Lietuvos krikščionys demokratai valdybos pirmininkas.

1990–1995 m. Kauno miesto tarybos deputatas, dirbo Švietimo ir kultūros komitete. 2000 m. Klaipėdos rajono savivaldybės tarybos narys, išrinktas ir 2003 m. 2007 m. bei 2011 m. mandato atsisakė.

1996–2023 m. Seimo narys, 2000–2004 m. Mišrios Seimo narių grupės seniūnas.

2023 m. gruodžio 18 d. apkaltos metu pašalintas iš Seimo narių.

### Vairavimo pažeidimai

2012 m. rugpjūtį, netoli Garliavos su savo vairuojamu BMW X5 taranavo VW Passat.

2015 m. gegužę pateko į avariją Lenkijoje, po kurios atsisakė komentuoti ar atsakyti į žurnalistų klausimus apie avariją.

2017 m. gegužę sukėlė avariją ir pasišalino iš įvykio vietos. 2017 m. rugsėjį perėjoje kliudė moterį su kūdikio vėžimėliu ir pasišalino iš įvykio vietos.

2021 m. lapkritį P. Gražulio automobilis užfiksuotas autostradoje 40 km / h viršijantis greitį.

Šeima
-----

Gimė gausioje 15 vaikų valstiečių Monikos ir Antano Gražulių šeimoje. Broliai Kazimieras ir Antanas – katalikų dvasininkai, o Juozas Gražulis buvo Lietuvos kariuomenės vyriausiasis karo kapelionas.

2013 m. spalio 11 d. išsiskyrė su žmona Raminta Gražuliene.

Augina sūnus Martyną ir Simoną ir dukteris Mariją ir Gabrielę. 2018 m. birželio 21 d. pripažino su 31-ių palangiške Birute Navickaite pavasarį susilaukęs vaiko.

Pozicija
--------

|  |  |
| --- | --- |
|    | **Šio straipsnio ar jo dalies neutralumas yra ginčytinas.**Prašome žiūrėti diskusiją (papildomos informacijos gali būti istorijoje). |

Garsėja radikaliais pareiškimais prieš LGBT, kartais homoseksualumą prilygindamas pedofilijai ir zoofilijai, siūlydamas juos izoliuoti arba išvyti iš šalies. 2006 m. ir 2009 m. iniciatyvinės grupės „Mylėkime politikus" išrinktas „pupuliu".

2010 m. Vilniuje per Baltic Pride su TS-LKD priklausančiu Kazimieru Uoka peršoko per tvorą, nepakluso policijai. Aršus elgesys bei homofobiški pasisakymai įkvėpė politiką parodijuojančius internetinius memus. Šis įvykis sulaukė atgarsio ir užsienio spaudoje.

2012 m. gegužės 17 d. sukėlė skandalą per konferenciją, skirtą Tarptautinei dienai prieš homofobiją, kurioje dalyvavo ir Nyderlandų ambasadorius ir JAV ambasados darbuotojas, įvairių žmogaus teisių gynimo organizacijų atstovai bei kiti užsienio svečiai, prilygindamas homoseksualumą nekrofilijai, zoofilijai, kleptomanijai ir narkomanijai bei reikalaudamas visus gėjus ir ambasadorius išvyti iš Lietuvos.

Žinomas nesėkmingomis iniciatyvomis uždrausti TS-LKD partiją.

2021 m. Klaipėdos universiteto politikos mokslininkai tyrime apie Petrą Gražulį nustatė, kad P.Gražulio rinkėjai yra trijų tipų: a) lojalieji (nes Petras geriausias); b) antraturininkai (prieš TS-LKD); c) nusivylusieji (reikia naujų, bet nėra rinkti)

2022 m. Seimui nusprendus suteikti valstybės vadovo statusą Aukščiausiosios Tarybos-Atkuriamojo Seimo pirmininkui prof. Vytautui Landsbergiui, P. Gražulis įregistravo siūlymą V. Landsbergiui suteikti imperatoriaus statusą. Susiklosčiusią situaciją P. Gražulis komentavo taip: „Vakar vakare darbotvarkėje nebuvo įtrauktas klausimas dėl Landsbergio paskelbimo valstybės vadovu. Aš pasiūliau pataisą, kad būtų imperatorius, ko labai nori konservatoriai. <...> Kad šeštą ryto bus komiteto posėdis, aš nežinojau – tuo metu aš miegojau, ir man nedalyvaujant ši pataisa komitete buvo svarstoma. Prašau išimti šitą klausimą iš darbotvarkės ir ne naktimis tokius klausimus spręsti, kai visi miega".

Šaltiniai
---------

1. ↑
2. ↑  2011 m. Lietuvos savivaldybių tarybų rinkimai Archyvuota kopija 2013-10-03 iš Wayback Machine projekto.
3. ↑
4. ↑
5. ↑
6. ↑
7. ↑
8. ↑
9. ↑
10. ↑  Teismas atvertė P. Gražulio skyrybų bylą
11. ↑   Archyvuota kopija 2012-05-22 iš Wayback Machine projekto.
12. ↑
13. ↑  „Gėjų pupulio" titulą pelnęs P.Gražulis homoseksualus siūlo izoliuoti
14. ↑  Už homoseksualų kritiką P.Gražulis ir R.Gajauskaitė išrinkti „pupuliu" bei „braškyte"
15. ↑  Homoseksualų eitynės baigėsi P.Gražulio ir K.Uokos išvesdinimu
16. ↑  Memai valdo internetą. Kas tai ir kaip iš to uždirbti? Archyvuota kopija 2020-12-10 iš Wayback Machine projekto.
17. ↑  LITUANIA: Il deputato Petras Gražulis vuole espellere gay e ambasciatori dal paese
18. ↑   Archyvuota kopija 2012-05-20 iš Wayback Machine projekto.
19. ↑  Petras Gražulis: reikia varyti visus gėjus ir ambasadorius iš Lietuvos
20. ↑  Audronė V. Škiudaitė: Kodėl Petras Gražulis nori sunaikinti Tėvynės sąjungą?
21. ↑  Konservatoriai Seimui grasina KT, Gražulis – uždrausti Tėvynės sąjungą[neveikianti nuoroda]
22. ↑  Sesija „Politikų sėkmės aiškinimai: nuo retorikos iki administracinių resursų"
23. ↑
24. ↑